kardosdrur/scandi-wiki huggingface dataset:
Makuhari Messe

Makuhari Messe (幕張メッセ} er et japansk konferencecenter ved Tokyo. Makuhari er navnet på området, hvor centeret ligger. Ozzfest, en heavy metal-festival vil finde sted i centeret den 11.-12. maj 2013, hvilket er første gang festivalen kommer til Japan.

Noter

Eksterne henvisninger 

 Makuhari Messe

Messe- og kongrescentre
Bygninger, konstruktioner og anlæg i Tokyo
Chiba
National Mall

National Mall er et åbent område i centrum af Washington, D.C., USA's politiske hovedstad. National Park Service (NPS) har opsynet med National Mall, som er en del af det amerikanske system af parker og mindesmærker.

Der henvises ofte til National Mall som hele området mellem Lincoln Memorial og Capitol Hill, idet Washington Monument gennemskærer området lidt vest for dets centrum. National Mall besøges af omtrent 24 millioner mennesker hvert år.

Noter 

Bygninger, konstruktioner og anlæg i Washington D.C.
Vernazza (Italien)

Vernazza (la. Vulnetia)  er en  italiensk by og kommune i regionen La Spezia, Liguria, i  det nordvestlige Italien. Den er en af de fem byer på kysten ved Cinque Terre .

Vernazza er den fjerde by når man bevæger sig mod nord i Cinque Terre. Der er ingen biltrafik (en vej fra det indre af landet fører til en parkeringsplads i udkanten af byen) og byen forbliver  som et autentisk  fiskerisamfund ved den  italienske riviera.  Siden 1997 har  Cinque Terre været på UNESCOs liste over verdensarv.

Seværdigheder 
Kirken Santa Margherita d'Antiochia, bygget i  1318.
Doria Slot – bygget I det femtende århundrede, med det formål at beskytte byen mod pirater.

Galleri
Billeder fra byen:

Ekstern henvisning  
Save Vernazza

Byer i Liguria
La Spezia (provins)
Vildt- og Naturpark Eriksberg

Vildt- og Naturpark Eriksberg er to sammenhængende naturreservater i Karlshamns kommune i Blekinge. Reservaterne er en del af Biosfæreområdet Blekinge Arkipelag.

Historie 
I den danske tid lå den selvstændige landsby Mara (eller Mahra) i området. Efter Freden i Roskilde i 1658 blev Mara knyttet tæt sammen med forsvenskningen af Blekinge. Svenske officerer og embedsmænd blev godsejere på stedet. I 1778 fik generalguvernør Eric Ruuth godset anerkendt som adelig sædegård, og Mara skiftede navn til Eriksberg.   
 
I 1938 blev Eriksberg overtaget af naturfotografen Bengt Berg, der oprettede Maravikens Biologiska Försöksområde. Hans barnebarn, storvildtsjægeren og forfatteren Natasha Illum Berg, voksede op på stedet, der siden 1976 havde været drevet som naturreservat og jagtområde, men hendes far Iens Illum Berg måtte sælge ejendommen i 1987.

Vildtparken 
Det indre af Eriksberg er et indhegnet reservat, der blev oprettet i 1976. Naturreservatet omfatter næsten 1000 ha land og omkring 400 ha vand. I det indhegnede område lever der bl.a. kronhjort, dådyr, mufflonfår, vildsvin og europæisk bison.

Eriksbergs strande 
Uden for indhegningen ligger reservatet Eriksbergs stränder, som blev oprettet i 1978. Der  er offentlig adgang til det 128 ha store kystområde.

Naboområder 
Mod vest ligger Hällaryds Skärgård, hvis vigtigste ø er Tärnö. Mod øst ligger Tjäröfjorden. Lidt længere mod øst ligger færgelejet Järnavik.

Eksterne henvisninger
 Länsstyrelsen i Blekinge: Vildtpark Eriksberg , hentet 12-12-2012
 Länsstyrelsen i Blekinge: Eriksbergs strande , hentet 12-12-2012
 Eriksbergs hjemmeside , hentet 12-12-2012 

 

Naturreservater i Blekinge
Karlshamn
Vildt- og Naturpark
Tre små peberkagemænd

Tre små peberkagemænd (), også kendt som Vi kommer fra peberkageland, er en svensk julesang med tekst af Astrid Forsell-Gullstrand og musik af Alice Tegnér. Sangen blev publiceret i 1913 i hæftet Sjung med oss, Mamma! 

Sangen handler om tre peberkagemænd, som fortæller, at de til jul ankommer fra peberkageland. I Sverige synges sangen ofte ved Luciaoptog, hvor tre udklædte mænd følger optoget.

"Hvor ligger peberkageland?" er et projekt fra 2006, som arbejder med musik for unge og har taget navn efter sangen, men i moderne musikalsk version.

Udvalgte udgivelser  
Sjung med oss, Mamma! 6, 1913
Nu ska vi sjunga, 1943, under rubriken "Lekvisor"

Indspilninger
En tidig indspilning findes med et pigekor, som fik sangen udgivet på plade i Solna i november 1931  Sangen findes også i udgivelser med Ingela "Pling" Forsman, Mona Wessman og Peter Himmelstrand fra 1975 på albummet "Nu ska vi sjunga".

Sangen er også udgivet på spansk med Maria Llerena som "Tres viejos del paiz de los bizchochos" på albummet Chiquitico mio fra 1988.

Noter

Eksterne henvisninger 
 Tre pepparkaksgubbar fremført af Tony Körberg og Tord Lundgren

Julesange
Sange fra Sverige
Sange fra 1913
Paul Scheel

Paul Scheel (født 28. august 1870 i København, død 8. april 1961) var en dansk apoteker, politiker og foreningsformand.

Han var søn af grosserer A.V. Scheel (død 1923) og hustru f. Kramer (død 1921), blev uddannet på Vesterbro Apotek og blev cand. pharm. 1893. Scheel var derefter apotekermedhjælper på Vesterbro Apotek; hos Gustav Lotze i Odense 1897-1908 og ejer af Hørsholm Apotek fra 1908.

Paul Scheel var formand for Hørsholm Sogneråd 1914-21, æresmedlem af Hørsholm Sogns Grundejer- og Kommunalforening og af Hørsholm Museumsforening; medlem af bestyrelsen for Landkommuner med bymæssig Bebyggelse 1919-32; stifter af og formand for Dansk Skatteborgerforening 1921-24; formand for Danmarks Apotekerforenings nordre sjællandske kreds 1911-44; medlem af hovedbestyrelsen for Danmarks Apotekerforening 1918-20 og 1923-28; formand i Sammenslutningen af Apotekere med reelt Privilegium 1927-46, derefter æresmedlem; medlem af Indenrigsministeriets apoteknævn; præsident i Forenede Danske Motorejere 1931-47; medlem af de nordiske motororganisationers permanente komité i Stockholm 1928-47; æresmedlem af Kongelig Dansk Automobil Klub, af Forenede danske Motorejere, af Kongelig Norsk Automobilklub, af Norges Automobil-Forbund og af Motormannes Riksforbund, Sverige; medlem af Turistrådet, af Turistforeningen for Danmarks københavnske afdelings bestyrelse 1922-45, af udvalget ang. driften af Jægersborg Dyrehave 1926-47 og af bestyrelsen for Friluftsteatret i Dyrehaven til 1949; næstformand i bestyrelsen for A/S Det danske Medicinal- og Kemikalie-Kompagni til 1957; medlem af bestyrelsen for Forsikringsakts. Auto-Lloyd; delegeret i Landmandsbankens Hørsholm afdeling fra 1921. Han var medlem af en række kommissioner og udvalg. Scheel var Kommandør af Dannebrogordenen og Dannebrogsmand og bar Nordstjerneordenen.

Scheel blev gift 28. oktober 1919 med Ellen Marcus (11. maj 1891 - 1929), datter af grosserer Leo Marcus og hustru Britta født Hansen. I andet ægteskab ægtede han 10. april 1937 Ida Havsteen (11. marts på Maglegård ved Roskilde - ?), datter af hofjægermester J.Th. Havsteen og hustru Ida født Blechingberg.

Kilder 
 Kraks Blå Bog 1957

Personer i Kraks Blå Bog (afdøde)
Kommandører af Dannebrog
Apotekere fra Danmark
Kommunalpolitikere fra Danmark
Foreningsformænd fra Danmark
Personer fra København
Danskere i 1800-tallet
Danskere i 1900-tallet
Modtagere af Nordstjerneordenen
Vernazza

Vernazza har flere betydninger:
 Vernazza, Italien – by ved Cinque Terre

Personer 
 Paolo Vernazza (født 1979) – engelsk fodboldspiller
 Santiago Vernazza (født 1928) – tidligere argentinsk fodboldspiller
 Battistina Vernazza (1497-1587) – Italiensk forfatter
 Johnny 'V' Vernazza (født 1950) – amerikansk guitarist
D'yer Mak'er

"D'yer Mak'er" er en sang fra det engelske rockband Led Zeppelin fra albummet Houses of the Holy (1973).

Modtagelse

Udgivne versioner 
1973 7" single (US/Australia/New Zealand: Atlantic 45-2986, Austria/Germany: Atlantic ATL 10377, Canada: Atlantic AT 2986, France: Atlantic 10377, Greece: Atlantic 2091236, Japan: Warner Pioneer P-1265A, Mexico: Atlantic G-1275, Peru: Atlantic ALT 2986, Spain: Atlantic HS 987, Venezuela: Atlantic 5-001, Yugoslavia: Atlantic 26077)
 A. "D'yer Mak'er" (Bonham, Jones, Page, Plant) 4:23
 B. "The Crunge" (Bonham, Jones, Page, Plant) 3:17

1973 7" single (Holland: Atlantic ATL 10374)
 A. "D'yer Mak'er" (Bonham, Jones, Page, Plant) 4:23
 B. "Gallows Pole" (trad. arr. Page, Plant) 4:56

1973 7" promo (UK: Atlantic K 10296, South Africa: Trutone 45)
 A. "D'yer Mak'er" (Bonham, Jones, Page, Plant) 4:23
 B. "The Crunge" (Bonham, Jones, Page, Plant) 3:17

1973 7" EP (Mexico: Atlantic GX 07-818)
 A1. "D'Yer Mak'er" (Bonham, Jones, Page, Plant) 4:23
 A2. "Over the Hills and Far Away" (Page, Plant) 4:47
 B1. "Black Dog" (Jones, Page, Plant) 4:56
 B2. "Misty Mountain Hop" (Jones, Page, Plant) 4:38

1973 7" EP (Argentina: Music Hall 40.019)
 A1. "D'Yer Mak'er" (Bonham, Jones, Page, Plant) 4:23
 A2. "The Crunge" (Bonham, Jones, Page, Plant) 3:17
 B1. "The Ocean" (Bonham, Jones, Page, Plant) 4:31
 B2. "No Quarter" (Jones, Page, Plant) 7:00

Hitlisteplaceringer

Medvirkende musikere 
 Robert Plant - vokal
 Jimmy Page - guitar
 John Paul Jones - bas, klaver
 John Bonham - trommer

Kilder 
 Lewis, Dave (2004) The Complete Guide to the Music of Led Zeppelin, 
 Welch, Chris (1998) Led Zeppelin: Dazed and Confused: The Stories Behind Every Song,

Referencer

Eksterne henvisninger 
 ASCAP entry 

Sange fra 1973
Open mike

Open mike (dansk: åben mikrofon) er et show, hvor medlemmer af publikum kan få lejlighed til at optræde ved en mikrofon. Normalt skriver man sig op til en tid i forvejen hos aftenens vært. Indslagene indbefatter typisk digte, musik og komik.

Scenekunst
Mikrofoner
The Telltale Moozadell

"The Telltale Moozadell" er den 35. episode i serien The Sopranos (den niende i showets tredje sæson). Det blev skrevet af Michael Imperioli, instrueret af Dan Attias og blev oprindelig sendt den 22. april 2001.

The Sopranos
Songwriters Hall of Fame

Songwriters Hall of Fame blev grundlagt i 1969 som en liste over fortjenstfulde sangskrivere af sangskriveren Johnny Mercer og musikforlæggerne Abe Olman og Howie Richmond. Der er tilknyttet et galleri til listen, som findes i The Grammy Museum i Los Angeles. Udover listen uddeles der også særlige priser.

Johnny Mercer Award 
 1980 – Frank Sinatra
 1981 – Yip Harburg
 1982 – Harold Arlen
 1983 – Sammy Cahn
 1985 – Alan Jay Lerner
 1986 – Mitchell Parish
 1987 – Jerry Herman
 1990 – Jerry Bock & Sheldon Harnick
 1991 – Betty Comden & Adolph Green
 1992 – Burton Lane
 1993 – Jule Styne
 1994 – Irving Caesar
 1995 – Cy Coleman
 1996 – Burt Bacharach & Hal David
 1997 – Alan Bergman & Marilyn Bergman
 1998 – Paul Simon
 1999 – Stephen Sondheim
 2000 – Jerry Leiber & Mike Stoller
 2001 – Billy Joel
 2002 – Michael Jackson
 2003 – Jimmy Webb
 2004 – Stevie Wonder
 2005 – Smokey Robinson
 2006 – Kris Kristofferson
 2007 – Dolly Parton
 2008 – Paul Anka
 2009 – Holland-Dozier-Holland
 2010 – Phil Collins
 2011 – Barry Mann & Cynthia Weil
 2012 –
 2013 – Elton John & Bernie Taupin
 2014 – Kenneth Gamble & Leon Huff
 2015 – Van Morrison
 2016 – Lionel Richie
 2017 – Alan Menken
 2018 – Neil Diamond

Hal David Starlight Award 
 2004 – Rob Thomas
 2005 – Alicia Keys
 2006 – John Mayer
 2007 – John Legend
 2008 – John Rzeznik
 2009 – Jason Mraz
 2010 – Taylor Swift
 2011 – Drake
 2012 – Ne-Yo
 2013 – Benny Blanco
 2014 – Dan Reynolds (Imagine Dragons)
 2015 – Nate Ruess (Fun)
 2016 – Nick Jonas
 2017 – Ed Sheeran
 2018 – Sara Bareilles

Sammy Cahn lifetime achievement award 
 1980 – Ethel Merman
 1981 – Tony Bennett
 1982 – Dinah Shore
 1983 – Willie Nelson
 1984 – Benny Goodman
 1985 – John Hammond
 1987 – Jerry Wexler
 1988 – Dick Clark
 1989 – Quincy Jones
 1990 – B.B. King
 1991 – Gene Autry
 1992 – Nat King Cole
 1993 – Ray Charles
 1994 – Lena Horne
 1995 – Steve Lawrence & Eydie Gormé
 1996 – Frankie Laine
 1997 – Vic Damone
 1998 – Berry Gordy
 1999 – Kenny Rogers
 2000 – Neil Diamond
 2001 – Gloria & Emilio Estefan
 2002 – Stevie Wonder
 2003 – Patti LaBelle
 2004 – Neil Sedaka
 2005 – Les Paul
 2006 – Peter, Paul & Mary
 2012 – Bette Midler

Referencer

Eksterne henvisninger 
 Songwriters Hall of Fame

Musikpriser
Musik fra USA
Kanon Wakeshima

Kanon Wakeshima (, Wakeshima Kanon; 28. Juni 1988 i Tokyo) er en japansk sanger og Cellist. Hendes debutalbum fra 2009 Shinshoku Dolce og det i 2010 opfølgende Album Lolitawork Libretto blev produceret af den kendte japanske musiker Mana. Ved siden af sin karriere som musiker virker hun også som billedkunstner, bl.a. med udgangspunkt i eventyr af H.C.Andersen og brødrene Grimm.

Diskografi

Albums 
 2009 – Shinshoku Dolce ()
 2010 – Lolitawork Libretto (, Shōjo Jikake no Libretto)

Singler 
 2008 – Still Doll
 2008 – Suna no Oshiro ()
 2010 – Lolitawork Libretto ~Storytelling by Solita~
 2010 – Calendula Requiem (, kanon×kanon)

Kildehenvisninger

Eksterne henvisninger 

 Officiel hjemmeside 
 Interview med Kanon Wakeshima 

Personer fra Tokyo
Cellister
Sangere fra Japan
Collaborative Arts Project 21 (CAP21)

Collaborative Arts Project 21 (CAP21) er en musicalskole og et Off-Broadway-teater i New York. CAP21 har produceret mange skuespillere til teatrene på og uden for Broadway samt til fx TV og film.

Teatre i USA
The Cutting Room

The Cutting Room var et spillested i New York, der var åbent fra sidst i 1999 til januar 2009. Der blev spillet alle former for musik på stedet. Indehaverne var skuespilleren Chris Noth og Steve Walter, der har gået på Berklee College of Music.

Noter 

Spillesteder
Etableret i 1999
Ophørt i 2009
New York City
Radio Ga Ga

"Radio Ga Ga" er en sang fra 1984 af det britiske rockband Queen, skrevet af Roger Taylor. Sangen blev udsendt som single sammen med "I Go Crazy" af Brian May på B-siden. "Radio Ga Ga" er med på albummet The Works. Desuden er nummeret med på bandets opsamlingsalbum, Greatest Hits II og på Classic Queen.

Noter 

Queen-sange
James S. Levine

James S. Levine er en komponist og medlem af Remote Control Productions (tidligere Media Ventures). Han har vundet 7 BMI awards og 7 ASCAP Awards. Hans arbejde omfatter Running With Scissors, Delta Farce, "The Weather Man" og tv-showsene Nip/Tuck, Glee, The Closer, og American Horror Story. Han har også givet ekstra musik til film som Madagascar, Pearl Harbor, og Something's Gotta Give.

Eksterne links 
 

Komponister fra USA
Melle Mel

Melle Mel (kunstnernavn for Melvin Glover, født 15. maj 1961 i Bronx, New York City), også kendt som Grandmaster Melle Mel, er en amerikansk hip-hop-musiker.

Melvin Glover var den første rapper der brugte betegnelsen "MC" (Master of Ceremony). Han var medlem af gruppen Grandmaster Flash and the Furious Five, som også talte hans bror The Kidd Creole (Nathaniel Glover), Scorpio (Eddie Morris), Rahiem (Guy Todd Williams) og Cowboy (Keith Wiggins).

Hans første single var "We Rap More Mellow", der kom i 1979.

Noter

Eksterne henvisninger 

 
 

Hiphoppere fra USA
Antonio "L.A." Reid

Antonio "L.A." Reid (født 7. juni 1956) er en amerikansk sangskriver og pladeproducer. Han er bedst kendt for at have været medgrundlægger af LaFace Records. Han har hjulpet kunstnere som Avril Lavigne, Mariah Carey, Pink, Justin Bieber, Rihanna, Kanye West, Toni Braxton, Kerli, TLC, Usher, Ne-Yo, Rick Ross, Young Jeezy, Ciara, OutKast og Dido til høje salgstal. Han har vundet tre Grammyer.

Noter 

Sangskrivere fra USA
Musikproducere fra USA
X Factor-dommere
Gogo-dans

Gogo-dans udføres af dansere som er ansat til at underholde på et diskotek. Gogo-dans opstod i de tidlige 1960'ere, da kvinder i Peppermint Lounge i New York begyndte at danse twist på bordene.

Mange forbinder i dag gogo-dans med de såkaldte go-go barer i Sydøstasien, især Thailand, hvor dansen flere steder er en integreret del af nattelivet siden 1980'erne, men gogo-dans findes også mange andre steder, især i USA. På barer er det en form for erotisk pole dance, og danse-stangen omtales ofte folkeligt som en stripper-stang. Pole dance, eller gogo-dans, er imidlertid de senere år også blevet en populær akrobatisk fitness sport, oftest udført til rytmisk musik.

Noter 

Danse
Union Station (Portland)

Union Station er en jernbanestation i Portland, Oregon i USA. Den ligger tæt på Willametteflodens vestlige bred i bydelen Old Town Chinatown.

Ud over at være station for Amtrak, indeholder bygningen kontorer på de øvre etager, samt en restaturant i stueetagen. Amtraks eneste Metropolitan Lounge ligger også i stationsbygningen; loungen er forbeholdt rejsende på første klasse og er den eneste af sin slags på USA's vestkyst.

Kilder 

Jernbanestationer i USA
Bygninger, konstruktioner og anlæg i Oregon
Portland (Oregon)
Mash-up

Mash-up (eller bootleg, mesh, mash up, mash-up, blend og bastard pop/rock) er en sang eller en komposition, der er skabt ved at sammenblande to eller flere indspillede sange, normalt ved at lægge det vokale spor fra en sang sømløst oveni instrumentsporet fra en anden. I det omfang disse værker omformer det originale materiale
kan de i USA gøre krav på ophavsret i henhold til lovens "fair use"-doktrin.

Noter 

Musik
Girls, Girls, Girls

"Girls, Girls, Girls" er en single fra det amerikanske heavy metal-band Mötley Crüe. Det er den første single fra albummet albummet af samme navn. "Girls, Girls, Girls" blev udsendt den 11. maj 1987 og nåede sin højeste placering som nr. 12 på Billboard Hot 100 og nr. 20 på mainstreamrockens hitlister.

Noter 

Metalsange
Don't ask, don't tell

"Don't ask, don't tell" (DADT) var USA's officielle politik overfor homoseksuelle i militæret. Politikken var i kraft fra 21. december 1993 til 20. september 2011. DADT forbød militært personale at diskriminere mod eller genere homoseksuelle eller biseksuelle, der ikke var sprunget ud, men tillod ikke åbent homoseksuelle eller biseksuelle at tjene i militæret. Dette skyldtes angiveligt, at deres tilstedeværelse "would create an unacceptable risk to the high standards of morale, good order and discipline, and unit cohesion that are the essence of military capability" ("ville skabe en uacceptabel risiko for den høje moralske standard, gode orden, disciplin og sammenhold, der er vitale for den militære styrke"). Loven forbød homo- og biseksuelle at afsløre deres seksuelle orientering og at tale om homoseksuelle forhold, herunder ægteskab, mens de tjente USA's væbnede styrker. Loven specificerede, at tjenstgørende der afslørede deres homoseksualitet eller var involveret i homoseksuel adfærd skulle hjemsendes, med mindre personen havde handlet med det formål at undgå militærtjeneste eller når det ikke ville være i de væbnede styrkers interesse.

DADT-politikken specificerede, at overordnede ikke skulle spørge til en tjenstgørendes seksuelle orientering med mindre han var vidne til forbudt adfærd; det var dog tilladt for militæret at bruge troværdige vidnesbyrd om homoseksuel adfærd til at starte en undersøgelse. Uautoriserede undersøgelser og og chikane af tjenstgørende under mistanke førte til en udvidelse af politikken til "don't ask, don't tell, don't pursue, don't harass".

En lov om at sløjfe DADT blev vedtaget i kongressen i december 2010, idet politikken dog ville forblive i kraft indtil præsidenten, forsvarsministeren og bestyrelsesformanden for de forenede stabschefer kunne forsikre, at afviklingen af loven ikke ville skade militæret. En dom fra den 6. juli 2011 fra en føderal appelret forhindrede yderligere diskrimination mod det amerikanske militærs åbent homoseksuelle. Barack Obama, Leon Panetta og Michael Mullen sendte erklæringen til kongressen den 22. juli 2011, hvilket betød, at DADT-politikken ophørte den 20. september 2011.

Noter

Eksterne henvisninger 

USA's politik
LGBT-historie
LGBT-rettigheder
Choora

Choora er et sæt af perler eller glassmykker, der normalt er røde og hvide; hvis det fremtræder i andre farver, er der normalt kun en kombination af to forskellige. De benyttes i Indien af en brud på bryllupsdagen Traditionen stammer oprindelig fra  Sikherne i Punjab i det nordlige Indien. En Choora bæres ifølge traditionen i 40 dage, hvorefter ægtemanden afklæder hende den.

Bryllupsritualerne hos Sikherne skal symbolisere samhørighed, intimitet og kærlighed, fysisk, mentalt og åndeligt i et livslangt, ansvarligt fællesskab.

Noter 

Smykker
Indien
Lollapalooza

Lollapalooza er en årligt musikfestival, der har alternativ rock, heavy metal, punk rock og hip-hop på programmet foruden dans og komik. Festivalen er også en platform for forskellige politiske grupper.

En lang række kunstnere har optrådt på Lollapalooza, fx Beastie Boys, Coldplay, Black Sabbath, Stone Temple Pilots, Depeche Mode, Deadmau5, Foo Fighters, Red Hot Chili Peppers, Pearl Jam, The Cure, Primus, The Killers, Rage Against the Machine, Arcade Fire, Nine Inch Nails, Jane's Addiction, X Japan, Audioslave, Siouxsie & the Banshees, The Smashing Pumpkins, Muse, Alice in Chains, Björk, MGMT, Foster the People, Tool, Hole, Body Count, Ice-T, Queens of the Stone Age, The Drums, The Strokes, Arctic Monkeys, Calvin Harris, Thenewno2, Fishbone, Kanye West, Daft Punk, Butthole Surfers og Lady Gaga.

Nirvana skulle have været med på festivalen i 1994, men måtte melde afbud, da Kurt Cobain døde i april måned det år.

Noter

Eksterne henvisninger 

 Lollapalooza.com

Musikfestivaler i USA
Musik fra USA
Famous Music

Famous Music var et musikforlag under Paramount Pictures. Det blev grundlagt i 1928 af forløberen til Paramount, the Famous-Lasky Corporation med henblik på at udgive musik fra selskabets "talende billeder".

I maj 2007 solgte ejeren Viacom angiveligt Famous Music til Sony-ATV Music Publishing for 370 millioner dollars.

Noter

Eksterne henvisninger 
 Famous Music Videos 

Filmmusik
Forlag fra USA
T.N.T. (sang)

"T.N.T." er en single, der blev udsendt i 1976 af rock-bandet AC/DC; singlen er taget fra deres australske album T.N.T. og den internationale version af High Voltage. Sangen blev skrevet af Bon Scott, Angus Young og Malcolm Young. Den nåede sin højeste placering som nr. 11 på den australske singlehitliste.

Noter 

Rocksange
Steven Klein (fotograf)

Steven Klein (født 30. april 1965) er en amerikansk fotograf med base i New York. Klein studerede maleri på Rhode Island School of Design, men blev aktiv som fotograf. Klein har lavet højtprofilerede reklamekampagner for firmaer som Calvin Klein, D&G, Alexander McQueen og Nike og er en hyppig bidragyder til magasiner som Vogue, i-D, Numéro, W og Arena. Han har også lavet reklamebilleder - herunder coverbilledet - til Britney Spears' tredje studiealbum og har instrueret musikvideoen til Lady Gagas single, "Alejandro".

Noter 

Fotografer fra USA
Monster Cable Products

Monster Cable Products er et firma, der producerer forbrugerelektronik, herunder kabler, hovedtelefoner, højtalere og fjernbetjeninger. 

Firmaet er privat ejet og offentliggør ikke salgstal, men kilder i branchen estimerer, at omsætningen er omkring 500 millioner dollars.  

Monster Cable Products har i øjeblikket hjemme i Californien.

Noter 

Elektronikvirksomheder fra USA
Virksomheder i San Francisco
Polaroid Corporation

Polaroid Corporation er en amerikansk virksomhed, der producerer forbrugerelektronik og briller. Virksomheden blev grundlagt i 1937 af Edwin H. Land.

Virksomheden er mest berømt for sit instant-kamera, der kom på markedet i 1948 og fortsatte med at være selskabets flagskib indtil produktionen blev indstillet i februar 2008, hvor man besluttede at gå over til digitale kameraer.

Firmaets største marked var dog oprindelig polariserede solbriller.

Noter 

Elektronikvirksomheder fra USA
Etableret i 1937
Fremstillingsvirksomheder fra USA
The Global Language Monitor

The Global Language Monitor er et firma, der med base i Austin i Texas indsamler, dokumenterer, analyserer og følger trends i sprogbrug verden over, særligt i forhold til det engelske sprog. Firmaet er særligt kendt for at udnævne "årets ord", for sine politiske analyser, for at rangliste universiteters popularitet, for at identificere high tech-buzzwords og for sine medieanalyser.

Noter 

Medievirksomheder fra USA
Austin (Texas)